OpenLLM-France/wikimedia huggingface dataset:
# Aratinga de front taronja

L'aratinga de front taronja (Eupsittula canicularis) és una espècie d'ocell de la família dels psitàcids que habita boscos, matolls, pantans i medi humà de Mèxic i Amèrica Central, des del vessant mexicà del Pacífic, cap al sud, fins al nord-oest de Costa Rica i vessant oriental d'Hondures.
# Raimon Àvila i Castells

Raimon Àvila i Castells (Barcelona, 1962) és un escriptor i coreògraf català. És professor de consciència corporal i moviment per a actors a l'Institut del Teatre i, des del 2001, també per a músics a l'Escola Superior de Música de Catalunya. Director de l'Escola Superior d'Art Dramàtic de l'Institut del Teatre entre els anys 2002 i 2006.
Com a escriptor ha estrenat i publicat diverses obres de teatre i ha estat guardonat amb diferents premis de poesia: premi Viola d'Argent als Jocs Florals de Barcelona 1997, premi Vicent Andrés Estellés 1997, Flor Natural Jocs Florals de Barcelona 1999.
Va coreografiar i dirigir part de la cerimònia dels Jocs Olímpics de Barcelona 1992 i, l'11 de setembre de 2004, la Sardana de la pau, al Fòrum de les Cultures.

## Obres
### Poesia

* Alfabet (Premi Viola d'argent als Jocs Florals de Barcelona, 1997)
* Barrancs de fut i lud, 1997 (Premi Vicent Andrés Estellés de poesia, 1997)
* Litúrgia del fang (Premi Flor Natural als Jocs Florals de Barcelona, 1999)
* La nansa, 2015
* Niños que cargan almohadas de neblina, 2017

### Teatre

   * Home perplex (accèssit al Premi Ignasi Iglésias de teatre, 1994)
Assaig
* Moure i commoure, Consciència corporal per a actors, músics i ballarins, 2011
* Impulsos, Emoció i qualitat de moviment en l’intèrpret escènic, 2014
* Cos i música, Pràctiques conscients per a la millora de la interpretació musical, 2018
* Para que el arte ocurra, Lengueje y práctica del desbloqueo en las artes escénicas, 2020

## Referències

* 1 2 «Raimon Àvila». Fitxa Professorat. Escola Superior de Música de Catalunya. Arxivat de l'original el 15 de gener 2014. [Consulta: 9 gener 2014].
# Amerindis d'Arizona

Els Amerindis d'Arizona són una fracció dels amerindis dels Estats Units que habiten en Arizona, un dels Estats Units d'Amèrica. La seva presència a l'estat és mil·lenària, i al territori de l'estat s'hi troba bona part de la reserva de la Nació Navajo, la major reserva d'amerindis dels Estats Units, i la dels Tohono O'odham, la segona més gran. Més d'un quart de la superfície de l'estat és terra de les reserves.
Vint tribus són membres del Consell Intertribal d'Arizona (ITCA).

## Pobles amerindis d'Arizona

* Chemehuevi
* Chiricahua
* Cocopes, o Xawitt Kwñchawaay
* Dilzhe'e Apache
* Havasupai, o Havasuw `Baaja
* Hopi
* Hualapais, o Hwal `Baaja
* Maricopes, o Piipaash
* Mohaves, o hamakhava (també mojave)
* Navajo, o Diné
* Paiute del sud
* Akimel O'odham, antics pima
* Quechan, o Yuma
* Apatxe de San Carlos, nné - coyotero o western apaches
* Tewa
* Tohono O'odham, abans Papago
* Ute del sud
* White Mountain apache, ndé - coyotero o western apaches
* Xalychidom, o Halchidhoma
* Yaquis, o Hiakim
* Yavapais, o kwevkepaya, wipukepa, tolkepaya i yavepé (quatre grups separats)
* zuñi, o A:shiwi

## Cultures prehistòriques

* Anasazi - regió de Four Corners
* Hohokam, o Ho:-ho:gam - Al nord de la Vall del Sud i al sud cap a Mèxic.
* Mogollon
* Patayan
* Sinagua - A l'actual Flagstaff

## Enllaços externs

* U.S. Departament d'Interior
* Bureau of Indian Affairs Arxivat 2007-11-29 a Wayback Machine.
* Tribal Leaders Directory Spring/Summer 2005 Arxivat 2005-09-30 a Wayback Machine.
* Amerindis d'Arizona - línia del temps, mapes, cultures
# Acció de regrés

L'Acció de regrés o repetició és la possibilitat que té l'administració pública espanyola en l'àmbit de la responsabilitat patrimonial per a exigir al personal al seu servei la responsabilitat en què hagi incorregut per dol, culpa o negligència greu.

## Referències

* ↑ «Pregunta 29: Examen convocatòria 182». Arxivat de l'original el 2014-03-19. [Consulta: 15 setembre 2010].
* ↑ ELS ACCIDENTS ESCOLARS A CATALUNYA, LA RESPONSABILITAT PENAL DEL DOCENT I ELS PROBLEMES ALS CENTRES EDUCATIUS PER INCOMPLIMENT DE LA NORMATIVA DE PREVENCIÓ DE RISCOS
# Amakihi de Hawaii

L'amakihi de Hawaii (Chlorodrepanis virens) és una espècie d'ocell de la família dels fringíl·lids (Fringillidae).

## Descripció

* És un petit ocell que fa uns 10 cm de llargària. Bec fi d'1,3 cm, fosc i lleugerament corbat.
* Mascle de color verd per sobre, amb la cua i les ales més fosques. Per sota groc viu.
* Femella més apagada, sense el pit groc.

## Subespècies

* C. v. virens (Gmelin, 1788). Illa de Hawaii
* C. v. wilsoni (Rothschild, 1893). A les illes Molokai, Lanai i Maui.

## Referències

* ↑ «Amakihi de Hawaii». Cercaterm. TERMCAT, Centre de Terminologia. Rev. 10/04/2022(català)
# Antonio Tiberi

Antonio Tiberi (Frosinone, 24 de juny de 2001) és un ciclista italià que actualment corre per l'equip UCI WorldTour Bahrain Victorious.

## Carrera

El 2019, durant els campionats del món de ciclisme a Yorkshire, Tiberi guanyà el títol mundial júnior en contrarellotge individual. Aquell mateix any, fitxà per l'equip Trek-Segafredo. El febrer de 2023, després d'un incident en el que Tiberi matà un gat amb un rifle, l'equip estatunidenc acabà el contracte de Tiberi.
L'1 de juny de 2023, el Bahrain Victorious anuncià que havia contractat a Tiberi. A la Volta a Espanya de 2023 acabà 18è de la general i 7è de la classificació dels joves.
El 2024 feu el seu debut al Giro d'Itàlia i aconseguí el mallot blanc com a vencedor de la classificació dels joves i acabà 5è de la classificació general.

## Palmarès
### 2018

* 2n Contrarellotge, Campionat nacional júnior
* 3r Contrarellotge, Campionats Europeus júnior
* 9è Ciclisme en ruta, Campionats del món júnior

### 2019

* 1r Contrarellotge, Campionats del món júnior
* 1r Trofeo Dorigo
* 1r de la classificació de la muntanya al Giro de la Lunigiana
* 3r Contrarellotge, Campionat nacional júnior
* 6è Contrarellotge, Campionats europeus júnior

### 2020

* 3r Contrarellotge, Campionat nacional sub-23

### 2021

* 3r de la general a la Volta a Hongria

### 2022

* Vencedor de l'etapa 5 a la Volta a Hongria
* 5è de la general a la Setmana Internacional de Coppi i Bartali
* 8è al Gran Premi de la indústria i l'artesanat de Larciano

### 2023

* 5è Contrarellotge, Campionat nacional
* 7è de la general a l'UAE Tour
* 8è de la general al Tour Down Under

### 2024

* 3r de la general al Tour dels Alps
** 1r de la classificació dels joves
* 5è de la general al Giro d'Itàlia
** 1r de la classificació dels joves
* 8è de la general a la Volta a Catalunya
** 1r a la Volta a Luxemburg

## Referències

* ↑ «Antonio Tiberi». Bahrain Victorious. [Consulta: 12 juny 2024].
* ↑ Long, Jonny. «Antonio Tiberi overcomes unlucky start to seal remarkable men's junior time trial world title». Cycling Weekly, 23-09-2019. Arxivat de l'original el 24 febrer 2024. [Consulta: 12 juny 2024].
* ↑ Mariano Martín, Jesús. «El Trek ficha a los campeones junior Simmons y Tiberi». as.com, 27-09-2019. Arxivat de l'original el 26 juny 2023. [Consulta: 12 juny 2024].
* ↑ Ryan, Barry. «Trek-Segafredo suspend Antonio Tiberi for killing cat with air rifle». CyclingNews, 28-02-2023. Arxivat de l'original el 25 febrer 2024. [Consulta: 12 juny 2024].
* ↑ Fotheringham, Alasdair. «Antonio Tiberi joins Bahrain Victorious mid-season after cat-shooting controversy». CyclingNews, 01-06-2023. Arxivat de l'original el 9 juny 2023. [Consulta: 12 juny 2024].
* ↑ «Clasificaciones oficiales - La Vuelta a España 2023». La Vuelta. [Consulta: 12 juny 2024].
* ↑ Fotheringham, Alasdair. «Cian Uijtdebroeks regains Giro d’Italia white jersey despite ‘not being my main focus'». CyclingNews, 11-05-2024. Arxivat de l'original el 12 maig 2024. [Consulta: 12 juny 2024].

## Enllaços externs

* Antonio Tiberi a ProCyclingStats
# Aratinga frontdaurada

L'aratinga frontdaurada (Aratinga auricapillus) és una espècie d'ocell de la família dels psitàcids que habita boscos i sabanes de l'est del Brasil.
# Ramon Bech i Taberner

Ramon Bech i Taberner (Barcelona, 16 de Juny del 1918-6 de Febrer del 1995) fou un advocat, escriptor i periodista català.

## Biografia

Es va incorporar al periodisme de la mà de Sebastià Auger i el Grupo Mundo on va exercir diversos càrrecs directius. Va escriure regularment a Mundo Diario, Catalunya Express, Tele/eXpres i 4-2-4, i va col·laborar amb l'editorial Dopesa.
La producció literària de Ramon Bech es va iniciar en una època primerenca. Als 17 anys va publicar els primers poemes a La Revista, dirigida per Josep Maria López-Picó. Conegut per la publicació del recull de poemes Noviluni (1938) i de La ciutat submergida (1947), el 1960 va guanyar el premi Carles Riba amb Cants terrenals (publicat el 1962), de versos tallats i tècniques avantguardistes. Contrastant amb aquest llibre, el mateix 1962 va publicar Joc de sirenes, on assajà el sonet de tradició simbolista i el 1984 Quatre coses. Va ésser membre del grup poètic Oasi juntament amb altres escriptors i també membre permanent del jurat dels premis Joan Estelrich d'assaig. El 1993 va publicar Primera Notícia/Obra poètica I. També va escriure i va estrenar teatre. El seu fons personal es conserva a l'Arxiu Nacional de Catalunya.

## Publicacions

* La ciutat submergida, Barcelona Antologia 1947. OCLC 433392866
* Cants terrenals. Poemes. Carles Riba, 1960. OCLC 12983412
* Joc de sirenes. Barcelona, 1962. OCLC 12983420
* Teresa Pàmies, Ramon Bech Taberner Cuando éramos capitanes: (Memorias de aquella guerra). Dopesa, 1974
* Quatre Coses Poemes, Barcelona : Canigó, 1984, ISBN 9788439813705
* Obra poètica, L'Aixernador, 1992, ISBN 8486332877

## Fons personal

El fons conté la documentació generada i rebuda per Ramon Bech; destaca, principalment, la documentació produïda en funció de la seva activitat professional com a escriptor i com a periodista. Així, reuneix articles de premsa, informes, material de treball i especialment, obra original (material de treball per a la preparació de l'edició de l'Obra Completa, diferents versions d'aquesta obra, poemes, etc.). El fons també conserva documentació relacionada amb premis literaris i dossiers de treball sobre diverses personalitats del món literari. A més, inclou correspondència, bàsicament, en relació a l'activitat literària del productor del fons, documentació sobre la seva obra, i una col·lecció de publicacions periòdiques de caràcter cultural. Finalment, assenyalar que conté la transcripció de diversos fragments de cartes de Josep Tarradellas aplegats en un document de recerca relacionat amb la seva activitat professional.

## Referències

* 1 2 3 4 5 «Ramon Bech i Taberner. Descripció del Fons». Web. Arxiu Nacional de Catalunya. [Consulta: 10 juny 2013].
* ↑ Joan Samsó. La cultura catalana: entre la clandestinitat i la represa pública (1939-1951).. Volum II. L'Abadia de Montserrat, 1995, p. 350–. ISBN 978-84-7826-622-7 [Consulta: 10 juny 2013].
* ↑ Nous instruments de descripció de fons (juny-agost 1995) Butlletí del Servei d'Arxius. Número 7. 1995

## Enllaços externs

* Fons Ramon Bech i Taberner a l'Arxiu Nacional de Catalunya.
# Algorisme de Karatsuba

L'algorisme de Karatsuba és un algorisme de multiplicació ràpid. Va ser descobert per Anatoli Karatsuba el 1960, i publicat dos anys més tard.
Redueix la multiplicació de dos nombres de n dígits a com a molt $n^{\log _{2}3}\approx n^{1.58}$ multiplicacions d'un dígit en general (i exactament $n^{\log _{2}3}$ quan n és una potència de 2). És per tant asimptomàticament més ràpid que l'algorisme tradicional, que requereix $n^{2}$ multiplicacions d'un dígit.
Per exemple, l'algorisme de Karatsuba requereix 3¹⁰ = 59049 multiplicacions d'un dígit per multiplicar dos nombres de 1024 dígits (n = 1024 = 2¹⁰), mentre que l'algorisme tradicional requereix (2¹⁰) ² = 1048576 (17.75 vegades més ràpid).
L'algorisme de Karatsuba va ser el primer algorisme de multiplicació asimptòticament més ràpid que l'algorisme quadràtic tradicional. L'algorisme de Toom–Cook (1963) és una generalització més ràpida del mètode de Karatsuba, i l'algorisme d'Schönhage–Strassen (1971) és encara més ràpid per n prou grans.
L'algorisme de Karatsuba és un clar exemple del paradigma divideix i venceràs, concretament de l'algorisme de partició binària.

## Història

L'any 1960, el matemàtic rus Andrei Kolmogórov va conjecturar durant un seminari a la Universitat Estatal de Moscou que tot algorisme per multiplicar dos nombres de n dígits necessitava n² passos, i que per tant no hi podia haver algorisme més eficient que el tradicional. El llavors encara alumne Anatoli Karatsuba, que havia assistit al seminari, va intentar trobar un algorisme més eficient i va aconseguir fer-ho en només una setmana. Kolmogórov va quedar tan impressionat que va començar a parlar-ne als seus seminaris arreu del món, i dos anys més tard va publicar un article, que incloïa el sistema de Karatsuba juntament amb un altre de similar descobert per Yuri Ofman. L'article, però, anomenava a "A. Karatsuba i Yu. Ofman" com a autors. Karatsuba no va saber de l'existència d'aquest article fins que va rebre les reimpressions de l'editor.

## Referències

* 1 2 A. Karatsuba and Yu. Ofman «Multiplication of Many-Digital Numbers by Automatic Computers». Proceedings of the USSR Academy of Sciences, 145, 1962, pàg. 293–294.
* ↑ A. A. Karatsuba «The Complexity of Computations». Proceedings of the Steklov Institute of Mathematics, 211, 1995, pàg. 169–183.
* ↑ Knuth D.E. (1969) The Art of Computer Programming. v.2. Addison-Wesley Publ.Co., 724 pp.

## Enllaços externs

* Nemean, "How Karatsuba's algorithm gave us new ways to multiply", a YouTube. [Consulta: 8 octubre 2021]
# Amakihi gros

L'amakihi gros (Viridonia sagittirostris) és un ocell extint de la família dels fringíl·lids (Fringillidae) i l'única espècie del gènere Viridonia Rothschild, 1892.

## Hàbitat i distribució

Habitava la selva pluvial de la regió de Hamakua, a l'est de l'illa de Hawaii.

## Referències

* ↑ «Amakihi gros». Cercaterm. TERMCAT, Centre de Terminologia. Rev. 10/04/2022(català)
# Ariane Chebel d'Appollonia

Ariane Chebel d'Appollonia és una autora, professora i politòloga francesa especialitzada en l'extrema dreta de França, el racisme i la integració de minories.

## Trajectòria

Ariane Chebel d'Appollonia és llicenciada per l'Institut d'Estudis Polítics de París (IEP) (1984), diplomada en història contemporània (1986) i doctora en ciències polítiques (1993).
Professora de l'IEP de París, ha fet recerca sobre el nacionalisme, totalitarisme i l'extrema dreta a França.
Està casada amb el professor Simon Reich, qui també treballa a la Universitat de Rutgers - Newark. Han publicat diversos llibres junts, incloent Managing Ethnic Diversity After 9/11: Integration, Security and Civil Liberties in Transatlantic Perspective (Rutgers University Press, 2010) i Immigration, Integration and Security: America and Europe in Comparative Perspective (University of Pittsburgh Press, 2008).
Va col·laborar a la primera part d'un documental sobre l'extrema dreta de França, produït i dirigit per William Karel, on també van aparéixer diversos especialistes de la matèria com Denis Barbier, Jean-Claude Dauphin, Pascal Perrineau, Pierre Milza o Jean-Yves Camus.
Des del 2009 treballa com a professora a l'Escola d'Afers Públics i Administració, així com a la divisió d'assumptes globals de la Universitat de Rutgers - Newark.

## Publicacions destacades

* L'Extrême droite en France: de Maurras à Le Pen, Bruxelles, Complexe et PUF, coll. « Questions au S.XX», 1987 ; rééd. 1996 ISBN 2-87027-573-0 (extractes a llegir en línia).
* Histoire politique des intellectuels en France (1944-1954), 2 vol., Bruxelles, Complexe et PUF, 1990.
* : 1, Des lendemains qui déchantent ISBN 2-87027-369-X.
* : 2, Le Temps de l'engagement ISBN 2-87027-370-3.
* Avec Renaud Alberny (ill. Dominique Boll), L'Europe dans tous ses États, Paris, Gallimard Jeunesse, «Les Documents: société», 1997.
* Les Racismes ordinaires, Paris, Presses de Sciences Po, « La Bibliothèque du citoyen », 1998. ISBN 2-7246-0748-1

## Referències

* ↑ «Ariane Chebel d'Appollonia, PhD | School of Public Affairs and Administration (SPAA) Rutgers University - Newark» (en anglès). [Consulta: 20 abril 2022].
* ↑ «Managing Ethnic Diversity after 9/11» (en anglès). Rutgers University Press [Consulta: 20 agost 2017].
* ↑ «BookDetails». Arxivat de l'original el 2017-02-14. [Consulta: 20 agost 2017].
* ↑ «Ariane Chebel d'Appollonia, PhD» (en anglès). School of Public Affairs and Administration (SPAA) | Rutgers University - Newark [Consulta: 20 agost 2017].
# Aratinga gorja-roja

L'aratinga gorja-roja (Aratinga rubritorquis) és una espècie d'ocell de la família dels psitàcids que habita els boscos d'Hondures i zones limítrofes del Salvador, Guatemala i Nicaragua.
# Algorisme de Viterbi

L'algorisme de Viterbi és un mètode de programació dinàmica per obtenir la màxima estimació de probabilitat a posteriori de la seqüència més probable d'estats ocults —anomenat camí de Viterbi— que dona lloc a una seqüència d'esdeveniments observats, especialment en el context de les fonts d'informació de Markov i model ocult de Màrkov (HMM).
L'algoritme ha trobat una aplicació universal en la descodificació dels codis convolucionals utilitzats tant en mòbils digitals CDMA com GSM, mòdems d'accés telefònic, satèl·lit, comunicacions d'espai profund i LAN sense fil 802.11. Actualment també s'utilitza habitualment en reconeixement de parla, síntesi de parla, diarització, localització de paraules clau, lingüística computacional i bioinformàtica. Per exemple, a la parla a text (reconeixement de la parla), el senyal acústic es tracta com la
seqüència observada d'esdeveniments, i es considera que una cadena de text és la "causa oculta" del senyal acústic. L'algoritme de Viterbi troba la cadena de text més probable donada el senyal acústic. L'algorisme de Viterbi rep el nom d'Andrew Viterbi, que el va proposar el 1967 com a algorisme de descodificació per a codis convolucionals sobre enllaços de comunicació digital sorollosos. Té, però, una història d'invencions múltiples, amb almenys set descobriments independents, inclosos els de Viterbi, Needleman i Wunsch, i Wagner i Fischer. El 1987 es va introduir al processament del llenguatge natural com a mètode d'etiquetatge de part de la parla.

## Referències

* ↑ «13.9 - Viterbi Algorithm | STAT 508» (en anglès). https://online.stat.psu.edu.+[Consulta: 30 octubre 2022].
* ↑ Xavier Anguera et al., "Speaker Diarization: A Review of Recent Research" Arxivat 2016-05-12 a Wayback Machine., retrieved 19. August 2010, IEEE TASLP
* ↑ «Viterbi Algorithm - an overview | ScienceDirect Topics» (en anglès). https://www.sciencedirect.com.+[Consulta: 30 octubre 2022].
* ↑ 29 Apr 2005, G. David Forney Jr: The Viterbi Algorithm: A Personal History
* ↑ Daniel Jurafsky. Speech and Language Processing. Pearson Education International, p. 246.
* ↑ «The Viterbi Algorithm Demystified: A Brief, Intuitive Approach» (en anglès). https://magazine.viterbi.usc.edu.+[Consulta: 30 octubre 2022].
# Cinesioteràpia

La cinesioteràpia o cinesiteràpia és una disciplina que s'engloba dins de la fisioteràpia i es defineix com l'art i la ciència de la prevenció i el tractament de lesions i malalties mitjançant el moviment. La kinesioteràpia és una prescripció mèdica i ha de ser realitzada exclusivament per un fisioterapeuta.

## Referències

* ↑ «cinesiteràpia». Gran Diccionari de la Llengua Catalana. [Consulta: 22 febrer 2025].
* ↑ «kinesioterapia | Diccionario de la lengua española» (en castellà). Diccionario de la Lengua Española. [Consulta: 22 febrer 2025].
# Accolta Naziunale Corsa

L'Aliança Nacional Corsa (cors Accolta Naziunale Corsa ANC) és un partit polític de caràcter nacionalista cors i d'extrema esquerra. Representa una tendència moderada del FLNC, del que n'era rival, i d'A Cuncolta Naziunalista, separats en 1989. Era dirigida per Pierre Poggioli. Posa per davant la qüestió social a l'illa, reclamant més justícia social i millor repartició de riqueses i beneficis de l'economia en benefici de la majoria del poble cors, rebutjant tots els monopolis, inclosos els cors. Es va involucrat en el procés de creació del moviment Corsica Libera juntament amb Corsica Nazione Indipendente i Rinnovu Naziunale, que va celebrar el seu primer congrés l'1 de febrer de 2009, i dins del que es va dissoldre.

## Referències

* ↑ Laurent de Boissieu «Accolta Naziunale Corsa (ANC)». France Politique, 04-01-2012.
* ↑ Militante nacionalista asesinado en Córcega, El País, 19 de febrer de 1996
* ↑ Un movimiento ampliamente fragmentado, El Mundo, 8 de febrer de 1998
* ↑ Pobles i nacions d'avui: Còrsega a nationalia.cat

## Enllaços externs

* Comunitat de Pierre Poggioli de 2005
* Web de l'ANC
# Araçarí de bandes

L'araçarí de bandes (Pteroglossus pluricinctus) és una espècie d'ocell de la família dels ramfàstids (Ramphastidae) que habita la selva humida de l'est de Colòmbia, sud de Veneçuela, est de l'Equador, nord-est del Perú i nord del Brasil.
# Acetat d'isoamil

L'acetat d'isoamil o acetat d'isopentil és l'èster acètic de l'alcohol isoamílic. És un líquid incolor, lleugerament soluble en aigua, però molt soluble en la majoria de solvents orgànics i amb una forta olor molt similar a la dels sucs de fruita, de banana o de pera.

## Producció

Es prepara per a la reacció d'esterificació de Fischer normalment catalitzada per l'àcid sulfúric.

## Aplicacions

L'acetat d'isoamil es fa servir per donar gust artificial de banana alguns aliments, tot i que es troba de manera natural a les bananes. També es produeix de forma sintèntica. S'allibera de manera natural en el fibló de les abelles com a substància d'alarma.
També es fa servir com a solvent en alguns vernissos i lacants de nitrocel·lulosa i com a feromona per atreure les abelles cap a una petita zona.

## Referències

* ↑ Fahlbusch, Karl-Georg; Hammerschmidt, Franz-Josef; Panten, Johannes; Pickenhagen, Wilhelm; Schatkowski, Dietmar [et al.].. Flavors and Fragrances. Weinheim: Wiley-VCH, 2002. DOI 10.1002/14356007.a11_141.
* ↑ McGee, Harold. On Food and Cooking. 2003, Scribner, New York.
* ↑ Isoamyl Acetate Arxivat 2010-05-28 a Wayback Machine., Occupational Safety and Health Administration
* ↑ Boch, R; Shearer, DA; Stone, BC «Identification of isoamyl acetate as an active component in the sting pheromone of the honey bee» (en anglès). Nature, 195, 4845, 08-09-1962, pàg. 1018–1020. DOI: 10.1038/1951018b0. PMID: 13870346.
# Amarant (color)

L'amarant és un color de rosa-vermell que pren el nom del color de la flor de la planta amarant.
Una mostra del color amarant:

## Vegeu també

* Llista de colors
# Araçarí verd

L'araçarí verd (Pteroglossus viridis) és una espècie d'ocell de la família dels ramfàstids (Ramphastidae). Habita la selva humida dels sud de Veneçuela, Guaiana i nord-est del Brasil.